पाएं अपने शहर की ताज़ा ख़बरें और फ्री ई-पेपरडाउनलोड करें
यह तस्वीर है कि महिदपुर के ग्राम पंचायत घौंसला के माध्यमिक विद्यालय में मंगलवार को स्थापित किए गए भाप केंद्र की। जिले के इस पहले भाप केंद्र पर ग्रामीण आते हैं और भाप लेकर चले जाते हैं। दरअसल शासन ने हाल ही में ग्राम पंचायतों को भाप केंद्र खाेलने के आदेश दिए हैं। आदेश में एक अध्ययन के हवाले से शासन ने यह भी दावा किया है कि तीन मिनट तक भाप लेने से कोरोना संक्रमण से बचाव हो सकता है।
भाप केंद्र स्थापित करने के लिए मध्याह्न भोजन योजना के गैस सिलेंडर, चूल्हे और प्रेशर कुकर का उपयोग किया जा रहा है। इसके अलावा जरूरत अनुसार पाइप यानी नली की व्यवस्था अन्य मद से करने के प्रावधान है। शासन से भाप केंद्र स्थापित करने के आदेश 4 मई को आए थे। जिला पंचायत सीईओ अंकित अस्थाना के निर्देश पर महिदपुर जनपद पंचायत की सीईओ प्रियंका टैगोर ने घौंसला में उसी दिन भाप केंद्र शुरू करवा दिया था। घौंसला ग्राम पंचायत में लोहरवास गांव भी शामिल है। दोनों गांव की आबादी करीब साढ़े पांच हजार है। जिन्हें मामूली सर्दी-खांसी व अन्य लक्षण हैं, वे भाप केंद्र पर भाप लेने पहुंच रहे हैं।
इस तरह से काम करता है भाप केंद्र
पंचायत के सचिव शिवनारायण वर्मा ने बताया कि एक कमरे में गैस चूल्हे पर पानी भरकर प्रेशर कुकर रखते हैं। उपलब्धता के हिसाब से कभी-कभी उसमें थोड़ी विक्स भी मिलाते हैं। प्रेशर कुकर के ढक्कन से सीटी हटाकर उसकी जगह एक नली कनेक्ट करके इससे दूसरे कक्ष में तीन पाइंट दे रखे हैं। जहां इन पाइंट से तेजी से भाप निकलती है। इन पाइंट के आगे खड़े रहकर ग्रामीण भाप लेते हैं। औसतन 40 से 50 ग्रामीण रोज भाप लेने पहुंच रहे हैं। भाप ले चुके कैलाश प्रजापति कहते हैं कि कोरोना संक्रमण से बचाव का यह देशी और बेहतर तरीका है।
बड़नगर ग्राम पंचायत खरसौद खुर्द में शुरू हुआ भाप केंद्र
इधर, बुधवार को बड़नगर जनपद पंचायत की ग्राम पंचायत खरसौद खुर्द के शासकीय कृषि उच्चतर माध्यमिक विद्यालय में भी भाप केंद्र शुरू कर दिया गया। पंचायत सचिव पंकज शर्मा ने बताया कि सोशल डिस्टेंसिंग के साथ लोग यहां भाप लेने आ रहे हैं।
डॉक्टर बोले- भाप लेने से फेफड़े अच्छे से काम करने लगते हैं
जिला अस्पताल के आरएमओ डॉ. जीएस धवन कहते हैं स्टीम यानी भाप लेने से गले में छिपे वायरस मर जाते हैं। गला पूरी तरह साफ हो जाता है। फेफड़े खुल जाते हैं तथा नर्म व एक्टिव हो जाते हैं, अच्छे से काम करते हैं। सांस लेने में दिक्कत नहीं आती है।
अन्य पंचायतों में केंद्र शुरू करवा रहे हैं
^शासन के आदेश पर ग्राम पंचायतों में भाप केंद्र खुलवा रहे हैं। जिले का पहला भाप केंद्र घौंसला में शुरू हुआ है। अन्य पंचायतों में भी केंद्र तेजी से शुरू करवाए जा रहे हैं।
-अंकित अस्थाना, जिपं सीईओ
शासन के आदेश में यह भी
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva bho_Deva hin_Deva zho_Hant eng_Latn